สวัสดีค่ะ หนูอายุ24 สัดส่วนสูง149 หนัก38 เป็นคนรูปร่างเล็ก แต่งงานได้ไม่กี่ปีค่ะพยายามมีอะไรกับแฟน อยากสอบถามว่ามีเพศสัมพันธ์กับแฟนท่านอนหงายมีอาการเจ็บมากเข้าได้แค่ส่วนหัวเองค่ะ แต่เวลานอนตะแคงกับนอนคว่ำไม่ค่อยเจ็บ เกิดจากอะไรคะ
สวัสดีค่ะ ในกรณีที่เจ็บเวลามีเพศสัมพันธ์อาจเกิดได้จาก-ความผิดปกติที่ผิวหนังบริเวณอวัยวะเพศ ไม่ว่าจะเป็นแผล ผื่นจากการระคายเคืองที่ทำให้เกิดอาการคันหรืออาการแสบร้อนก็ทำให้มีอาการเจ็บได้-การเปลี่ยนแปลงของฮอร์โมน แต่มักเกิดในผู้หญิงวัยทอง ทำให้ช่องคลอดแห้ง และเจ็บเวลามีเพศสัมพันธ์-การอักเสบของช่องคลอด จากเชื้อราหรือแบคทีเรีย ทำให้เกิดอาการตกขาว คัน แสบร้อนและเจ็บเวลามีเพศสัมพันธ์ได้-การอักเสบในอุ้งเชิงกราน พังผืดในช่องท้อง-มีช่องคลอดที่หดรัดตัวผิดปกติ คือปฏิกิริยาอัตโนมัติของร่างกายที่มีต่อความกลัวการสอดใส่ทางช่องคลอดในบางรูปแบบหรือทุกรูปแบบ โดยกล้ามเนื้อช่องคลอดจะเกิดการบีบรัดจนไม่สามารถควบคุมได้ ทำให้ไม่สามารถสอดใส่อวัยวะเพศชายเข้าไปได้-มีช่องคลอดขนาดเล็ก จากการเป็นคนตัวเล็กในกรณีนี้ถ้าลองเปลี่ยนท่าทางแล้วมีเพศสัมพันธ์ได้ตามปกติ อาจเกิดจากช่องคลอดขนาดเล็ก จากการเป็นคนตัวเล็ก การมีเพศสัมพันธ์ในบางท่าทางอาจทำให้ช่องคลอดขยายขนาดได้มากกว่าปกติ จึงไม่สร้างความเจ็บปวดแนะนำสังเกตอาการต่อไปค่ะ ถ้าเจ็บเวลามีเพศสัมพันธ์มาก ไม่ว่าจะเปลี่ยนท่าทางหรือลองใช้สารหล่อลื่นแล้วก็ยังเจ็บ หรือมีเลือดออก หรือผื่นบริเวณอวัยวะเพศร่วมด้วย ควรไปพบสูตินรีแพทย์เพื่อหาสาเหตุที่เป็นไปได้ดังกล่าวไป